Lyngør fyr

Lyngør fyrstasjon er et fyr på sørspissen av Kjeholmen, like nordøst for Lyngøya i øygruppen Lyngør i  Tvedestrand kommune i Agder. Fyrbygningen er bygd i betong, med et fyrtårn inntil gavlen.

Fyret har 3. orden linseapparat med en lysvidde på 12,0 nautiske mil. Fyret kom i drift i 1879, samtidig med Homborsund fyr, og ble automatisert og avfolket i 2004. Tåkesignalet, en diafon, er bevart, men trykktankene er fjernet, så signalet blir ikke lenger brukt.

Fyret er et tidlig eksempel på betongbygging i Norge, og flere av de opprinnelige installasjonene er bevart. Som en del av landskapet og bygningene på Lyngør er fyret fredet etter kulturminneloven.

Fyret ble pusset opp i 2011. Betjentboligen og annekset på Kjeholmen, rett øst for selve fyret, driftes av Aust-Agder Turistforening som ubetjent turisthytte.

 Klima 
Lyngør fyr har et moderat kystklima med relativt lite nedbør, milde vintrer, varme somrer og liten forskjell mellom dag- og nattetemperaturen i sommerhalvåret. met.no har drevet meteorologiske målinger på Lyngør fyr siden 1920. Målestasjonen ble automatisert i 2004. Normalverdier for perioden 1961−1990 er gitt i tabellen nedenfor.

 Normaler for Lyngør fyr (4 moh.)eklima.no   Jan Feb Mar Apr Mai Jun Jul Aug Sep Okt Nov Des År Temperaturnormal (°C) −0,8 −1,2 1,2 4,8 10,1 14,5 16,2 15,8 12,6 9,0 4,3 1,2 7,3 Nedbør (mm) 73 45 57 43 64 50  71 91 94  118 97 66 869

 Referanser 

Eksterne lenker
 Lyngør Vel om fyret


Kategori:Fyr i Agder
Kategori:Kulturminner i Tvedestrand
Kategori:1879 i Norge
Kategori:Byggverk fullført i 1879
Kategori:Byggverk i Tvedestrand
Kategori:Aust-Agders samferdselshistorie
Kategori:Samferdsel i Tvedestrand
Kategori:Artikler i sjøfart-prosjektet
Kategori:Norske kulturminner
Kategori:Turisthytter i Agder
Kategori:Fredete turisthytter